הוועדה המסדרת, כנסת 24, פרוטוקול מספר 8, 2021-06-13 22:15

עידית סילמן: תודה רבה לכולם.

עידית סילמן: ברגע שנגיע לשלב בו הוועדות תהיינה סדורות וקבועות, ימונה חבר הכנסת ניר אורבך לראשות הוועדה.

לא הבנתי.

כשיוקמו הוועדות לא תהיה ועדה מסדרת.

עידית סילמן: זו הופכת להיות ועדת כנסת.

אפשר לברך כבר את ניר?

עידית סילמן: חכה, נעשה זאת בהמשך.

עידית סילמן: נעבור להמלצה לבחירת יושב-ראש לוועדה הזמנית לענייני חוץ וביטחון.

עידית סילמן: חברת הכנסת אורנה ברביבאי הפכה הערב להיות שרה בממשלה.

עידית סילמן: ברכות לאורנה.

עידית סילמן: בהתאם להוראות סעיף 106(א)(1), עם מינויה של יושבת-ראש הוועדה הזמנית לענייני חוץ וביטחון, חברת הכנסת אורנה ברביבאי לשרה, אבקש להמליץ על בחירתו של חבר הכנסת רם בן ברק ליושב-ראש הוועדה.

עידית סילמן: אני מדגישה ואומרת שהמלצה זו תובא לאישור הוועדה הזמנית, אנחנו נותנים המלצה לאותה ועדה לענייני חוץ וביטחון.

עידית סילמן: אם אתם רוצים לברך, זוהי ההזדמנות לברך גם את חברתנו חברת הכנסת אורנה, שתצליח בתפקידה ושתישא חן ושכל טוב, ואם מישהו רוצה להוסיף אז זה הזמן.

אפרת רייטן: ברכות.

מירב בן ארי: ברכות.

מירב בן ארי: בואי נצביע.

ראיתי שבנט כבר אמר ברכה בממשלה.

זוהי ברכה לבטלה כי לפי ההלכה אסור להגיד שהחיינו בשם ובמלכות.

בכל זאת, אני רוצה לברך אותך, יושבת-ראש הוועדה המסדרת.

אני חוזר בי ממאה שעות – אולי 24 שעות, התייעצות סיעתית בעניין.

אני מאחל לך טבילת אש קצרה ומהירה, ושיהיה לך באמת בהצלחה.

עידית סילמן: תודה רבה.

תודה גם לקארין.

אני רוצה לומר לך שמכל השרים שהתמנו היום, החלק היחיד, שבו אני לפחות התרגשתי ושבו באתי גם לברך, זה היה החלק של קארין.

זה בגלל ועדת החוקה והיסטוריה של שנה ורבע ביחד.

אני מאחל לה באמת הצלחה גדולה, למרות שלממשלה הזו אני לא מאחל את זה.

בהצלחה גם לאורנה ברביבאי.

אנחנו עוד ניפגש פה, ניפגש בשביעיות.

עידית סילמן: מרגי, אתה רוצה לברך?

מירב בן ארי: לא, אנחנו רוצים להצביע.

מירב בן ארי: מה, זה ערב ברכות?

מירב בן ארי: היה לנו יום שלם לברך.

יעקב מרגי: אנחנו קיבלנו מרץ.

מירב בן ארי: שמעתי על המרץ שלכם.

יעקב מרגי: כל מי שהיה ראוי ל - - -

עידית סילמן: נעבור להצבעה.

עידית סילמן: אנחנו מצביעים.

עידית סילמן: מי בעד בחירת חבר הכנסת רם בן ברק ליושב-ראש הוועדה הזמנית לענייני חוץ וביטחון?

עידית סילמן: בעד – 16

עידית סילמן: נמנעים – אין

עידית סילמן: שמחה רוטמן נגד.

עידית סילמן: ברכות לחבר הכנסת רם בן ברק.

מירב בן ארי: נמסור לו מברוק.

מירב בן ארי: הוא גם כבר בדרך הביתה.

מירב בן ארי: הוא הגיע לנהלל כבר.

עידית סילמן: המלצה זו תובא לאישור ועדת חוץ וביטחון.

עידית סילמן: הישיבה נעולה.

עידית סילמן: לילה טוב לכולם.